NaiveNeuron/SloPal huggingface dataset:
Hraško, Igor, poslanec NR SR (2013-09-06):
Ja ich pripravím. Potom ich tu v druhom čítaní vymenujem všetky, hej. Takže tu sú možnosti šetrenia, takže nešetril by som určite na členoch okrskových a okresných volebných komisií. Ďalej, staré strany týmto spôsobom budú mať o jeden z nástrojov na mobilizáciu svojich voličov viacej, a to svojich vlastných okrskárov, keďže veľa strán túto formu používala ako aj možnosť predvolebnej kampane. Či chceme, či nechceme, zo skúseností je to tak. Ďalšia nuansa sa týka tých 3 % minimálnej hranice. Voľby konané pred štyrmi rokmi vôbec nemusia kopírovať politickú situáciu v deň konania nových volieb. A už vôbec tam nie je dôvod naviazať účasť členov v okrskových komisiách vo voľbách do Európskeho parlamentu na výsledky volieb do národného parlamentu. To sú úplne dve rozdielne veci. A takisto ako samosprávne voľby sú úplne o niečom inom. Vieme, že niekde sú koalície také, ktoré sú úplne protichodné, opozícia sa dá s vládnou stranou dohromady pri voľbe župana, prípadne poslancov. Takže to isté je o voľbe do Európskeho parlamentu. Je to o niečom úplne inom. Takže tu by som vôbec napríklad do volieb do Európskeho parlamentu nepodmieňoval získaním minimálne 3 % v účasti v parlamentných voľbách predchádzajúcich. Okrem toho, keby sa termíny aspoň zosúladili, že budú v ten istý dátum, tak sa dá o tom polemizovať, ale jedny voľby sa konajú úplne niekedy inokedy ako tie druhé. Už tu bolo viackrát povedané, že tento návrh zákona akosi opomína nezávislých kandidátov. A tí sú tu diskriminovaní vo viacerých paragrafoch, pretože nemôžu si delegovať svojich zástupcov platených do okrskových a okresných volebných komisií, žiadnych. A nemajú aj iné možnosti ako politické strany, ktoré sú registrované a ktoré majú svoje kandidátne listiny. Toto sú len také nuansy, ktoré som vyzdvihol teraz, a mám nachystané aj niektoré teda riešenia, takže uvidíme. A ešte by som niečo povedal na margo už tej diskusie, ktorá tu odznela. Kolega Martvoň povedal, že druhé čítanie je otvorené pre všetkých. Áno, ale zo skúseností vieme, že tých zákonov nám doteraz veľa neprešlo. (Reakcia z pléna.) Áno, zo zákonov nám neprešlo vôbec nič, z pozmeňujúcich návrhov nám prešlo, verejné obstarávanie, veľa, tri, neviem, či je to veľa, štyri naše všeobecne. Takže uvidíme, no tak budeme predkladať návrhy, tak ich potom spočítam. Kolega Blanár hovoril, že iní neboli schopní podať takýto návrh. No ani bývalá vláda strany SMER, ani za minulého vládnutia ho nepodala, lebo nebola sama. Áno, nebol na to dôvod, ale teraz ste sami a máte výhodu, že chcete byť aj naďalej sami, lebo ste pocítili, akú to má silu, 83, a máte ambíciu mať 90, aj ústavnú väčšinu. Prečo nie? Bol by to super pocit? Nie? (Reakcie z pléna.) Čože, veď ste to povedali, že 90 chcete mať. (Hlasy z pléna.) Jáj, nemáte 90, ale chceli by ste mať toľko, nie? (Reakcia z pléna.) Určite nie, hm, dobre. Tak si neposilňujeme túto pozíciu takýmito krokmi a bude to v pohode, pretože je tu odôvodnené podozrenie na to, že si tú pozíciu posilniť chcete. (Reakcia z pléna.) No cez všetko, čo som už doteraz spomínal. (Prerušenie vystúpenia predsedajúcim.)
Kollár, Boris, poslanec NR SR (2016-04-22):
Pán predsedajúci, ja by som chcel reagovať na vystúpenie pána Viskupiča. Ja som bol veľmi rád, že sme si to mohli vypočuť. Som sa naňho veľmi tešil, lebo je veľmi podnetný, rozpracovaný. A si myslím, že bol vyčerpávajúci. Ale cez to všetko si dovolím veľmi rýchlo reagovať na otázku tých kvót v tých rádiách, lebo sa ma to bytostne týka. Chcel by som povedať, slovenskú kultúru nezachránime tým, že nakážeme, čo majú rádiá hrať. Potom môžeme nakázať všetkým divadlám, čo majú diváci pozerať, a dokonca nakázať zákonom, že musia všetci chodiť do toho divadla sa na to pozerať, aj keď sa im to nepáči, lebo to dáme zákonom, že všetky fabriky nad 500 ľudí musia ísť sa pozerať na divadelné predstavenie, ktoré sa im nepáči. Tu máme veľa rádií a iba dve rádiá sú ziskové, všetky ostatné sa potácajú tesne pred krachom, tak im ešte nakážme, čo majú hrať, ľudia od nich odídu, percentá im padnú a pôjdu do krachu všetky ostatné, len preto, lebo potrebujeme zachrániť Ska-pra šupinu alebo Chiki liki tu-a, Hadí sliz, Kyslý citrón alebo kapelu Heroín. A nám nakazujete, aby sme toto hrali, preto, lebo inak to nemáme ako naplniť. Ešte mi to dáte na 30 %, lebo ste nám v tom zabránili medzi dvanástou a šiestou ráno používať tieto kvóty, takže vlastne ste nám dali 31-percentnú kvótu. Ja by som chcel povedať, že to je diskriminačné. Ja si myslím, že túto vec by mal riešiť Slovenský rozhlas. Má peniaze zo štátu a má koncesionárske poplatky. Za to by mal on riešiť túto službu, áno, túto službu, ktorou by mal podporovať tieto Ska-pra šupiny a všetko ostatné. Má na to ROCK FM. Tam to všetko treba dať. Ale my skutočne máme veľký problém s hraním týchto vecí. Je tuná kopec mladých ľudí, môžem sa na nich obrátiť. Hrá vám EUROPA 2 a keď vám tam nakážem hrať Elán a ja neviem koho ešte, no tak to vypnete. A čo sa stane? No tak im padnú percentá a môžu skrachovať. Čiže toto je zasahovanie, absolútne zasahovanie do práv, do podnikania. A ja si myslím, že to nie je správny zákon, ktorý bol prijatý zo strany SMER-u. Ďakujem.
Pellegrini, Peter, podpredseda NR SR (2020-04-23):
Nevykrikujte, pán Pročko! Ja tu riadim schôdzu, nie vy.
Brocka, Július, poslanec NR SR (2013-10-24):
Ďakujem pekne. Pán predseda, je štvrtok poobede, mám návrh, keďže je tu nebývalý počet ministrov, členov vlády, aby sme si urobili najprv hodinu otázok. Verím, že nebude proti ani pani ministerka Zvolenská.
Žitňanská, Jana, poslankyňa NR SR (2023-02-07):
Ďakujem, pán predseda. Prosím, dajte hlasovať o tom, že Národná rada sa uzniesla v súlade s § 73 ods. 3 psím. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-01-08):
Pán poslanec Muňko.
Fico, Robert, podpredseda NR SR (2011-07-07):
Ďakujem. Pán podpredseda, ja sa domnievam, že hovorím celkom zrozumiteľne po slovensky. Takže ešte raz, žiadam vás o vyhlásenie 10-minútovej prestávky, v ktorej porovnáte vystúpenie pána podpredsedu Národnej rady Hrušovského s tým, čo je napísané na papieri. My nemôžeme hlasovať o tomto pozmeňujúcom návrhu, lebo pán podpredseda Národnej rady Hrušovský čítal úplne niečo iné, ako je napísané na papieri. Urobte to, prosím, a bude kľud. Desaťminútová prestávka, porovnajte vystúpenie, záznam s tým, čo povedal pán Hrušovský, a pochopíte, že pán podpredseda Hrušovský nečítal to, čo je napísané. A žiadame ešte raz o predloženie toho istého pozmeňujúceho návrhu, je to korektný, normálny návrh, lebo nemôžeme o tom hlasovať.
Hort, Milan, podpredseda NR SR (2010-12-08):
Ďakujem, pán spravodajca, otváram rozpravu. Nemám žiadnu písomnú prihlášku do rozpravy a pýtam sa, kto sa chce prihlásiť ústne? Pán poslanec Ivan Chaban ako jediný. Uzatváram možnosť prihlásiť sa ústne a slovo má pán poslanec Ivan Chaban. Nech sa páči.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 137 prítomných, 61 za, 74 proti, 2 nehlasovali. Neschválili sme návrh.
Číž, Miroslav, podpredseda NR SR (2015-09-25):
Ďakujem pekne. Pán kolega Radošovský, vy teda pre mňa osobne patríte k poslancom, ktorých má význam počúvať a má význam prípadne aj vstúpiť do polemiky. V danom prípade by som bol skôr počúval, ale len predsa, len tá jedna vec, ak som vám dobre rozumel, teda verejné obstarávanie nevytvára podmienky pre to, aby sme nemuseli niekoľko sto kilometrov nosiť kurence alebo niečo, čo behalo po dvore a tak ďalej. A tu nastupuje to, že či teda je seriózny tento argument. Máme jasne predurčené, že Európska únia a právo, ktorému sa zaviazali, zaväzuje vládu, aby vytvárala bariéry, že nesmie byť nikto zvýhodňovaný a tak ďalej. Napriek tomu zvýhodňovaní chceme byť, lebo vidíme v iných krajinách, zvýhodňovaní sú a podobne. No ale vláda, ktorú ja tu reprezentujem, urobila všetko možné pre to, čo sa len dalo, a na hranici častokrát, priznám, ochrany národných záujmov v danom prípade tu a doma a domácich výrobcov, okrem iného aj z argumentov, o ktorých ste hovorili. Zoberte si kýbel, celý rad zákonov k reťazcom a k tým nesmierne neserióznym praktikám, ktoré tam sú. Len pamätám si vystúpenie aj poslancov vášho klubu a aj hlasovanie vášho klubu, pán Radošovský. My celý čas sa snažíme všetko pre to, a predsa nemôžte tomu ministrovi, ktorý tú slovenskú značku povinnosti uvádzať, že slovenský výrobok a podobne, čiže v rámci tých korektných možností tá vláda robí všetko, čo môže. A veľmi rád by som počul, čo reálne môže urobiť, ak by to veci pomohlo, lebo naozaj by to pomohlo. Ale pokiaľ je tá diskusia, stojí na tom, že častokrát veľmi nekorektné argumenty vo väzbe napríklad aj na tie dodatky a podobne. Možno by stálo za to sa k tomu hlbšie vyjadriť, možno v druhom čítaní. Ale buď chceme hľadať seriózne riešenie, alebo je to len bezuzdný politický zápas. V tom ja mám problém. Takže som vďačný, chcem vám povedať, pán poslanec, za každý, každý názor, ktorý má aspoň trošku racionality, a je pripravený počúvať a diskutovať o veci. A nie iba prísť a politicky jednostranne... (Prerušenie vystúpenia časomerom.)
Kollár, Boris, predseda NR SR (2022-10-06):
Prosím, prezentujme sa a hlasujeme. Pán poslanec, ide vám ten? (Hlasovanie.) Prítomných 132 poslancov, za 97, zdržalo sa 34, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Prosím, pristúpime k hlasovaniu o pridelení návrhu výborom a o určení gestorského výboru ako aj lehoty na jeho prerokovanie. Prosím spravodajkyňu, aby uviedla hlasovanie.
Žitňanská, Lucia, poslankyňa NR SR (2015-10-02):
Ďakujem pekne, pani predsedajúca. Vážení kolegovia, vážený pán predkladateľ, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali: ústavnoprávny výbor, výbor pre verejnú správu a regionálny rozvoj a výbor pre ľudské práva a národnostné menšiny. Ako gestorský výbor navrhol ústavnoprávny výbor s tým, aby výbory prerokovali návrh zákona do 9. novembra 2015 a gestorský výbor do 10. novembra 2015. Zo znenia uvedeného návrhu je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu a ak môžem, tak sa rovno do nej hlásim.
Laurenčík, Milan, podpredseda NR SR (2021-10-22):
Ďakujem, pán poslanec, prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jánovi Kerekrétimu, nech sa páči.
Paška, Pavol, predseda NR SR (2012-08-10):
(Hlasovanie.) 128 prítomných, 47 za, 80 proti, 1 sa zdržal. Neschválili sme návrh.
Hrnčiar, Andrej, podpredseda NR SR (2017-06-14):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pani poslankyňa Dubačová.
Gyimesi, György, poslanec NR SR (2023-03-15):
Ďakujem pekne, vážený pán predseda, ja nemám procedurálny návrh, ja by som len chcel pripomenúť, že 15. marec je jeden z najvýznamnejších sviatkov Maďarov, ktorý si pripomínajú po celom svete, a je to sviatok revolúcie v roku 1848 až 1849 a boja za slobodu Maďarov... (Prerušenie vystúpenia predsedajúcim.)
B. Bugár, podpredseda NR SR: (2006-02-03):
(Hlasovanie.) Prítomných 133, za 112, zdržalo sa 14, nehlasovalo 7. Bod 24 sme schválili. Nech sa páči. J. Drgonec, poslanec: Budeme spoločne hlasovať o bodoch 2, 5, 14, 26 s návrhom gestorského výboru neschváliť ich.
Fronc, Martin, poslanec NR SR (2010-12-15):
Ďakujem pekne, pán predseda. Vážený pán minister, vážené kolegyne a kolegovia, výbor Národnej rady pre obranu a bezpečnosť ma určil za spravodajcu k vládnemu návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa takisto dopĺňa zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov, tlač 166. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že vládny návrh zákona spĺňa po formálno-právnej stránke všetky náležitosti uvedené v § 67 a 68 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti, ktoré sú určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku Národnej rady Slovenskej republiky odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 9. novembra 2010 pod č. 163 a podľa § 71 rokovacieho poriadku Národnej rady Slovenskej republiky navrhujem, aby tento návrh zákona prerokovali tieto výbory: ústavnoprávny výbor, Výbor Národnej rady pre hospodárstvo, výstavbu a dopravu, Výbor Národnej rady pre verejnú správu a regionálny rozvoj a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť a odporúčam, aby výbory predmetný návrh zákona prerokovali v lehote do 27. januára 2011 a gestorský výbor do 31. januára 2011. Pán predseda, skončil som. Otvorte, prosím, rozpravu.
Bugár, Béla, podpredseda NR SR (2011-07-01):
Na vystúpenie pána poslanca s faktickou poznámkou sa hlási jeden poslanec. Končím možnosť sa prihlásiť. Pán poslanec Podmanický, nech sa páči.
P. Hrušovský, predseda NR SR: (2003-07-04):
(Hlasovanie.) 131 prítomných, 110 za návrh, 5 proti, 14 sa zdržalo, 2 nehlasovali. Konštatujem, že Národná rada Slovenskej republiky vládny návrh zákona schválila. Teraz prosím pani poslankyňu Laššákovú, ktorú poveril gestorský výbor, ústavnoprávny výbor, aby ako spoločná spravodajkyňa informovala Národnú radu o výsledkoch prerokúvania vládneho návrhu zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , o podaných pozmeňujúcich a doplňujúcich návrhoch a o odporúčaní gestorského výboru, o hlasovaní o nich. Nech sa páči, pani poslankyňa Laššáková.
Kollár, Boris, predseda NR SR (2022-09-28):
S ďalšou faktic... nie, na faktické bude reagovať pán poslanec Viskupič, nech sa páči.
Verešová, Anna, poslankyňa NR SR (2019-09-17):
... aby bol zákon spravodlivý a k tomu opätovne vyzývame predkladateľov spoločne. Ďakujem.
Baránik, Alojz, poslanec NR SR (2022-02-25):
Pozývacie listy v dnešnej dobe majú už trochu iné formy. Môže to byť forma taká, že človek, ktorý je pánom všetkých trestných stíhaní, si podpíše dohodu s pravou rukou Putina tak, aby sa Slovensko dostalo do akejsi sféry vplyvu, aj pokiaľ ide o trestné stíhania do sféry vplyvu niekoho, ako je ruská prokuratúra. Potom to môžu byť pozývacie listy takou formou, ako ju robia všelijakí trolovia, mnohí z nich sediaci aj tu v tomto parlamente, ktorí obhajujú Putina až do krvi, lebo to je človek, ktorý zabezpečí ich ďalšiu existenciu, pretože sú to ľudia, ktorí nevedia žiť v demokratickom a slobodnom štáte. No a potom druhá téma je tá, ktorá hovorí o tých, ktorí jednoducho nerobia nič, hoci vedia, sú neutrálni. A tu by som spomenul to, čo parafrázoval, čo sa pripisuje Dantemu, že najhorúcejšie miesto v pekle čaká na tých, ktorí v čase krízy sú neutrálni.
Kollár, Boris, predseda NR SR (2022-03-15):
Dávam slovo spoločnému spravodajcovi predsedovi výboru pre sociálne veci poslancovi Vladimírovi Ledeckému, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán poslanec, máte slovo.
Glváč, Martin, podpredseda NR SR (2018-12-05):
Ďakujem. S faktickou poznámkou nikto. Končím možnosť prihlásiť sa. Pýtam sa, či sa chce do rozpravy prihlásiť niekto ústne. Dvaja poslanci, končím možnosť prihlásiť sa. Poslanec Dostál, nech sa páči.
Pčolinský, Peter, podpredseda NR SR (2023-06-28):
Pán poslanec Dostál.
Laššáková, Jana, podpredsedníčka NR SR (2014-05-29):
Pán minister, chcete odpovedať na doplňujúcu otázku? Nech sa páči, máte slovo.
Bugár, Béla, podpredseda NR SR (2017-09-13):
Pán poslanec Dostál.
Kollár, Boris, predseda NR SR (2023-03-17):
Pán poslanec Kašper, nech sa páči.
Budaj, Ján, dočasne poverený minister životného prostredia SR (2023-02-01):
Ďakujem pekne. Pán predsedajúci, prosím, aby ste ešte otvorili rozpravu v treťom čítaní.
Bugár, Béla, podpredseda NR SR (2017-03-22):
Ďakujem. Otváram rozpravu. Pýtam sa, či sa hlási do rozpravy niekto. Nie, vyhlasujem rozpravu o tomto bode programu za skončenú a prerušujem rokovanie. Nasleduje prvé čítanie o vládnom návrhu zákona, ktorým sa mení a dopĺňa zákon č. 378/2015 Z. z. o dobrovoľnej vojenskej príprave (tlač 434). Dávam slovo ministrovi obrany pánovi Petrovi Gajdošovi, aby predniesol návrh a odôvodnil. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 378/2015 Z. z. o dobrovoľnej vojenskej príprave a o zmene a doplnení niektorých zákonov , tlač 434.)
Kollár, Boris, predseda NR SR (2023-03-14):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave (povedané so smiechom), ktorá neprebehla, asi ťažko, tak nech sa páči. Ďakujem pekne.
Novotný, Viliam, poslanec NR SR (2014-11-08):
Ďakujem pekne za slovo. Ja len chcem povedať alebo doplniť k tomu, čo hovoril pán poslanec Lipšic. Ja som si ani nerobil nejaké veľké nádeje, pán poslanec Lipšic je v tomto konzekventnejší, že pani ministerka mu dá k dispozícii tú utajenú štúdiu. Pani ministerka sa tvárila, že teda utajenú štúdiu nám k dispozícii dať nemôže. Ja som len žiadal, určite sa na to pamätáte, na ostatnej schôdzi, aj na výbore pre zdravotníctvo, aj tu v pléne Národnej rady. My sme požiadali ministerstvo zdravotníctva, pani ministerku, o správu o pripravovanej výstavbe novej nemocnice v Bratislave, pretože máme len mediálne informácie a informácie sprostredkované od lekárskych združení a asociácií, ktoré rokovali s ministerstvom, že vraj to bude stáť nejakých 250 mil. eur a že je to celé tak vypočítané, že bude to nielenže návratná táto investícia pre toho, kto to postaví, ale dokonca, že na tom ešte aj zarobí a bude z toho mať aj na krytie celej zdravotnej starostlivosti, čo sa mi zdá veľmi nereálne aj vo vzťahu k tomu, čo tu hovoril pán minister Kažimír pred chvíľočkou, že bratislavská nemocnica, je to naozaj pravda, je najviac sa zadlžujúcou nemocnicou na Slovensku. Tak viete, pri existujúcich platbách za zdravotnú starostlivosť je bratislavská nemocnica najzadlženejšou alebo najviac sa zadlžujúcou. Príde tu nová nemocnica, bude mať zrejme rovnaké platby – alebo iné? – neviem, od zdravotných poisťovní a nielen že sa nebude zadlžovať, bude mať na zdravotnú starostlivosť, ale ešte aj ten investor zarobí na tie finančné prostriedky, za ktoré tú nemocnicu postaví, za 250 miliónov. Veľmi nereálne. Ja som sa tejto správy nedočkal, ale budem ju požadovať aj od nového ministra pána Čisláka.
Mizík, Stanislav, poslanec NR SR (2018-09-19):
Ďakujem za slovo. Vážený skokan do náhradných strán, nezareagoval by som, keby nebolo vo vašom vystúpení vsunuté kopnutie pre sorosovca, povinné kopnutie do nás. Hovorili ste o náhradných stranách. Tak vám niečo pripomeniem. Začali ste v treťom sektore v INEKO a SGI. Tretí sektor ste nahradili SDKÚ. SDKÚ ste nahradili SIEŤ-ou, SIEŤ ste nahradili nezávislosťou. Nezávislosť ste nahradili svojou stranou SPOLU. A terazky ste predseda. Ak keď ste hovorili o rozpustení strany, vy ste tú svoju rozpustili spolu so Žitňanskou. Vy rozpustíte všetko ako hydroxid, či kyselina. A čo vravel môj kolega zo strany, vy nie ste hrozba pre systém. Ste tretí sektor a tretí sektor je na Slovensku chránený modrými alebo červenými vládami. Ďakujem za slovo.
P. Hrušovský, predseda NR SR: (2002-12-09):
Panie poslankyne, páni poslanci, takáto je situácia. Pristúpime k rokovaniu o bode programu Správa o plnení štátneho rozpočtu Slovenskej republiky za I. - III. štvrťrok  2002, ktorý prerokúvame ako tlač 83. Prosím, aby teraz z poverenia vlády Slovenskej republiky predmetný návrh správy o plnení štátneho rozpočtu predniesol podpredseda vlády a minister financií pán Ivan Mikloš. Nech sa páči, pán minister, máte slovo.
Hrušovský, Pavol, podpredseda NR SR (2010-12-14):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 143 prítomných, 78 za, 3 proti, 61 sa zdržalo, 1 nehlasoval. Návrh zákona do druhého čítania sme schválili. Prosím, ďalší návrh.
A. Bobrík, poslanec: (2009-02-17):
Pán predsedajúci, v zmysle § 80 ods. 2 navrhujem na základe predloženého spôsobu hlasovania pánom poslancom Novotným postup hlasovania takto. Body z informácie, ktoré sú 1, 2, 6, 8, 9, 10, 12, 13, 14, 15, 16, 17, 18 hlasovať o nich spoločne. Ostatné body 3, 4, 5, 7, 11, 19, 20 dám potom hlasovať samostatne.
Danko, Andrej, predseda NR SR (2018-01-31):
Ďakujem. Dávam slovo spoločnému spravodajcovi z výboru pre obranu a bezpečnosť poslancovi Jozefovi Bučekovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
A. Belousovová, podpredsedníčka NR SR: (2010-04-27):
Myslím si, že je to trošku z vašej strany, pán predseda Národnej rady, politická manipulácia v rámci volieb, že ste návrh takýto dôležitý z dielne koaličného partnera odsunuli úplne ako popolušku na koniec. Preto dávam pozmeňujúci návrh, aby tento návrh vrátený prezidentom, to znamená v pôvodnom programe bod 12, bol zaradený po skrátených legislatívnych konaniach, to znamená ako bod č. 5.
Kaník, Ľudovít, poslanec NR SR (2013-04-16):
Ďakujem. Pani poslankyňa Tomanová, no, môj systém to bol, kým ste vy nezaviedli rôzne doplnky tohto systému, ktorý jeho motivačnú silu a funkciu zmenil, kedy prestalo platiť, že pracovať sa oplatí. A budem konkrétny. Kým ste nezaviedli plošný a paušálny príspevok za školskú dochádzku, kým ste napriek tomu, že sa zrušila platba za návštevu lekára, nezrušili zároveň aj príspevok na zdravotnú starostlivosť, kým ste nezaviedli príspevok pri narodení dieťaťa na 3 deti. Takže mne systém ako taký, ktorý naozaj je postavený rozumne a zmysluplne, ale tieto jeho doplnky a nadstavba z neho spravili to, že už takým nie je. Pán poslanec Daniš, no poďme to prepočítať, veď to ja navrhujem, aj to my navrhujeme, lebo my sme presvedčení o tom, že nepríde k žiadnemu výpadku, naopak, keď to nezmeníme, k nemu dôjde. Ale prídete na to, vtedy už bude neskoro. Takže ale kľudne otvorme túto diskusiu, pretože otvorenie diskusie a začať počítať je pripustenie toho, že poďme hľadať optimálnu cestu. My naozaj chceme pomôcť, takže keď z toho vyjde, že to nebude 19 %, ale 20 alebo 20,5, alebo, ja neviem, ako, okej, bude to vždy lepšie, keď to pomôže konkurencieschopnosti Slovenska a jeho firiem, ako je to teraz. A viete, ten človek, keď bude bez práce, ako ten bude vyzerať, keď bude odchádzať do dôchodku, keď bude 15 rokov bez práce? To je najväčšia devastácia, ktorá sa človeku môže stať. Čiže na to myslím.
Ľ. Petrák, poslanec: (2006-12-08):
Zaznelo tu, že aké bolestivé by bolo pre túto krajinu stabilizovať ekonomiku, ale ja sa chcem spýtať, pre koho to bolo bolestivé? Pre vás alebo pre občanov tejto krajiny, ktorí boli nútení dlhé obdobie si uťahovať opasky? Ja sa chcem spýtať, pri výpočte vecí, ako by sa mala správať zodpovedná vláda? Nemala by si zodpovedná vláda klásť otázku, ako žijú občania jej krajiny? Nemala by zodpovedná vláda posudzovať sociálnu situáciu svojich obyvateľov? A nemala by zodpovedná vláda konečne napraviť dlhoročný antisociálny program vašej vlády? Mohol by som dlho pokračovať vo výpočte ďalších faktov, ale myslím si, že by to bolo hádzaním hrachu na stenu. Ja poviem, že vaše vystúpenie bolo nepoctivé a falošné. Sú to slová, ktoré často používate, sú vám blízke, ale tentoraz vystihli v plnej miere váš prejav. (Potlesk.)
Karahuta, Jaroslav, poslanec NR SR (2021-02-03):
Ďakujem za slovo. Vážený pán predsedajúci, kolegyne, kolegovia, vážený pán minister, v súlade s § 73 zákona o rokovacom poriadku som bol určený výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 349). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, rozpravu.
Grendel, Gábor, podpredseda NR SR (2022-05-20):
Jedna faktická poznámka na vaše vystúpenie, dve. Pán poslanec Sloboda, nech sa páči.
Marcinčin, Anton, poslanec NR SR (2011-10-18):
... navrhujem výbor pre financie a rozpočet. Zároveň odporúčam, aby výbory uvedený návrh prerokovali do tridsiatich dní a gestorský výbor do tridsiatich dvoch dní od jeho prerokovania v prvom čítaní na schôdzi Národnej rady. Dajte, prosím, o mojom návrhu hlasovať.
P. Hrušovský, podpredseda NR SR: (2002-03-20):
Páni poslanci, prezentujme sa a hlasujme o bode zo spoločnej správy pod poradovým číslom 66 s odporúčaním gestorského výboru uvedený bod neschváliť. Takéto je stanovisko gestorského výboru. (Hlasovanie.) Hlasujeme o bode 66. (Hlasovanie.) Páni poslanci, vyhlasujem toto hlasovanie za zmätočné. Panie poslankyne, páni poslanci, prosím, aby ste zaujali miesto v rokovacej sále. Vláda Slovenskej republiky nepredkladá novelu zákona už k existujúcemu zákonu, ale vláda Slovenskej republiky predkladá nový návrh zákona. Preto pán minister nemal v súlade s rokovacím poriadkom v tejto chvíli právo podať námietku, či ide alebo nejde nad rámec tohto zákona, pretože prijímame úplne nový zákon. Jedine v tom prípade, ak by sme novelizovali zákon, je možné, aby táto námietka v zmysle rokovacieho poriadku je možné bola vznesená členom vlády, ale s týmto návrhom, ktorý je obsiahnutý pod číslom 66 zo spoločnej správy sa musíme vysporiadať hlasovaním v pléne Národnej rady. Pán spoločný spravodajca, prosím vás, aby ste ešte raz uviedli, a pánov poslancov, aby dávali pozor, o čom hlasujeme. Pán poslanec Vrždák. P. Vrždák, poslanec: Budeme hlasovať o bode 66 s odporúčaním gestorského výboru neschváliť ho.
Žiga, Peter, podpredseda NR SR (2023-12-19):
Pán poslanec Szalay.
Sulík, Richard, predseda NR SR (2011-09-07):
Ďakujem. Predtým, ako otvorím rozpravu, budeme pokračovať druhým bodom tohto zlúčeného návrhu, a to prvým čítaním o návrhu poslanca Národnej rady Slovenskej republiky Ľubomíra Petráka na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Návrh zákona je pod tlačou 412, návrh na jeho pridelenie výborom je v rozhodnutí č. 416. Pán poslanec Petrák, prosím, uveďte zákon. A poprosím spravodajcu pána poslanca Kažimíra, aby zaujal miesto pre spravodajcov.
Glváč, Martin, podpredseda NR SR (2019-04-03):
Ďakujem. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Anne Zemanovej. Nech sa páči.
Grendel, Gábor, podpredseda NR SR (2023-06-27):
Pani poslankyňa Zita Pleštinská.
Gy. Bárdos, poslanec: (2007-12-12):
Dovoľte, aby som to povedal aj v materinskom jazyku tak, ako je tu tradícia v Národnej rade. A Magyar Koalíció Pártjának parlamenti képvíselői nevében minden jóakaratú embernek békés, boldog új esztendőt és kegyelemteljes karácsonyi ünnepeket kívánok! Köszönöm. Ďakujem. (Potlesk.)
Grendel, Gábor, podpredseda NR SR (2023-01-24):
Na vystúpenie pána poslanca Šeligu budú reagovať piati poslanci faktickými poznámkami. Ako prvý pán poslanec Boris Susko.
Laššáková, Jana, podpredsedníčka NR SR (2015-03-12):
Na vystúpenie pána poslanca s faktickou poznámkou pán poslanec Simon. Končím možnosť prihlásiť sa s faktickými poznámkami. Nech sa páči, pán poslanec.
Viskupič, Marián, poslanec NR SR (2020-04-20):
Ďakujem pekne za slovo. Vážení členovia finančného výboru, rokovanie nášho výboru sa uskutoční zajtra 20. apríla o 10.00.
Blanár, Juraj, podpredseda NR SR (2022-12-08):
Ak neviete, čo máte povedať, tak nezahlcujte priestor takýmito vecami. Nech sa páči.
Danko, Andrej, podpredseda NR SR (2024-02-27):
Pán poslanec Matovič, máte plné ústa slušnosti k ženám. Chápem, že s pipkou Pavlínkou si veľa neužijete, ale, prosím, zdržte sa komentáru na moju partnerku. Dobre? Pán poslanec Jakab. (Predsedajúci vedie diskusiu mimo mikrofónu s poslancom Matovičom.) Poprosím odstúpte odtiaľto, chudáčik, pán poslanec Matovič. Dobre?
Sulík, Richard, predseda NR SR (2011-02-10):
Pán poslanec Richter.
J. Počiatek, minister financií SR: (2007-11-27):
Slovenská republika využila prechodné obdobie na dosiahnutie minimálnych sadzieb dane na elektrinu a zemný plyn v zmysle smernice Rady 2003/96/ES o reštrukturalizácii právneho rámca spoločenstva pre zdaňovanie energetických produktov a elektriny v znení smernice Rady 2004/74/ES, a to 50 % minimálnej sadzby spotrebnej dane na elektrinu a zemný plyn použitý ako palivo na vykurovanie do 1. januára 2010. Do návrhu zákona sú premietnuté ustanovenia energetickej smernice upravujúce obligatórne oslobodenie od dane, ako sú duálne použitie, chemická redukcia, metalurgické a elektrolytické procesy, a niektoré fakultatívne oslobodenia od spotrebnej dane, ako sú výroba z obnoviteľných zdrojov, vrátane oslobodenia konečnej spotreby domácností. Návrh zákona smeruje ku kladnému vplyvu na životné prostredie aj v prípade použitia elektriny, zemného plynu ako pohonnej látky alebo paliva na vykurovanie namiesto fosílnych palív. Účinnosť zákona sa navrhuje od 1. januára 2008, kedy nadobúda aj účinnosť ustanovenia pre registráciu daňových subjektov, a systémové ustanovenia týkajúce sa zdaňovania elektriny, uhlia a zemného plynu nadobúdajú účinnosť od 1. júla 2008. Vážený pán predsedajúci, vážené dámy, vážení páni, predložený návrh zákona o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov odporúčam schváliť. Ďakujem.
Hrušovský, Pavol, poslanec NR SR (2015-03-17):
Ďakujem pekne, pani podpredsedníčka. Pán navrhovateľ, ja cítim, že dneska to vyjde. (Smiech.) Nechcem žartovať pri tak vážnej téme, ale celý čas, kolegyne, kolegovia, som sa zamýšľal, v akom štáte to žijeme vlastne. Čo toto je za štát? Preto, lebo nikto tu zo stopäťdesiatich určite nepochybuje o tom, že skutok sa stal. Mohol by som klásť individuálne otázky a nepredpokladám, že čo len jeden z vás alebo z nás by povedal, že nie. Preto, lebo na to existujú dôkazy, na to existujú možno aj vyšetrovacie spisy až do okamihu, kedy boli prijaté hanebné rozhodnutia, ktoré sú biľagom a čiernou škvrnou na krátkej histórii slovenskej štátnosti. Treba povedať, že v období rokov 2003 až 2008 vládol na Slovensku nedemokratický režim. Režim autoritatívny, ktorý ukázal, v čom je jeho ohavnosť a v čom dokáže manipulovať aj s verejnou mienkou. Mnohým, ktorí sme boli priamymi účastníkmi vtedy príbehu únosu prezidentovho syna, myslím, že sme to prežívali silno emotívne preto, lebo sme boli aktívnymi politikmi, si pamätáme, aké to bolo obdobie. Priatelia, nielen únos prezidentovho syna, ale iné ohavnosti, ktoré sa vtedy páchali. KDH malo míting v športovej hale na Pasienkoch. Viete, čo tam našli bezpečnostné zložky? Nástražný systém, živý, ktorý mohol byť v ktorúkoľvek sekundu odpálený. Boli sme pri tom. Proste nemajte nám za zlé a my sa nedáme odradiť, aby sme nepoľavili v tej snahe vysporiadať sa s tou minulosťou, ktorá naozaj, ako som povedal, je čiernym biľagom a čiernou škvrnou. A určite ani všetci vtedy poslanci za HZDS nesúhlasili s tým, čo urobil ich vodca. My hľadáme výhovorky, všelijaké, smiešne, trápne, právne, politické, možno aj niekedy osobné, ako vyňať z tej zbabelosti, ktorú tou neochotou podporiť zrušenie udelených amnestií preukazujeme. Dneska máme znovu šancu, myslím, že je to ôsmy- alebo deviatykrát, kedy sa usilujeme o podporu. A mne by to bolo jedno, kolega Brocka, či to podá Mičovský alebo ktorýkoľvek poslanec zo SMER-u. Vždy to podporím preto, lebo naozaj je to o charaktere štátu. Je to o tom, v akej krajine žijeme a v akej krajine žiť chceme. Preto, priatelia, na záver aj ja chcem poďakovať každému, ktorí ste vystúpili na podporu alebo aj s iným odlišným názorom tohto návrhu zákona. Chápem silnú emóciu a istú expresívnosť pri vyjadrovaní, ale to patrí k tomuto príbehu, ktorý je smutný a tragický. Ak sa s tým nevysporiadame, tak budeme stále takí čudní. Hovoriť o demokracii, o právnom štáte je smiešne. Je naozaj trápne a smiešne, ak nezačneme tu sami od seba a na tomto mieste, ktoré je jediné oprávnené, a my na to, aby sme sa s týmto fenoménom zla, ktorý do dnešného dňa vyvoláva v mnohých z nás traumy, vysporiadali raz a navždy. Ďakujem pekne, pani podpredsedníčka.
Susko, Boris, poslanec NR SR (2021-03-31):
Takže aj v zmysle tohto pozmeňovacieho návrhu, ktorý predložila pani poslankyňa Zemanová, sa domnievam, že tento návrh bude len zmätočný a zbytočne rieši to isté, čo už je v zákone dávno vyriešené. A ešte raz upozorňujem na stanovisko odboru legislatívy a aproximácie práva Národnej rady, ktorý jasne povedal, že znenie zákona, tak ako bolo predložené, by mohlo predstavovať rozpor s predmetnou smernicou a to isté konštatovala aj legislatívna rada vlády. A to, čo som na záver chcel povedať, pani poslankyňa Zemanová ma usmernila, že bol podaný pozmeňovací návrh písomne, pretože § 29 hovorí, že poslanec môže v rozprave podať k prerokúvanej veci pozmeňujúce alebo doplňujúce návrhy, ktoré musia byť vyhotovené písomne a odovzdané na zverejnenie na webovom sídle Národnej rady najneskôr bezprostredne pred ich prednesením v rozprave, tak chcem len upozorniť, že do terajšieho momentu tento pozmeňovací návrh nie je zverejnený na webovej stránke Národnej rady a teraz neviem overiť, že či bol predložený pred tým alebo nie, ale poslanci sa s ním v zásade nemohli oboznámiť, pretože doteraz na webovej stránke Kancelárie Národnej rady ani na intranete zverejnený nie je. Ďakujem pekne za slovo.
Brocka, Július, poslanec NR SR (2011-03-29):
Schváliť.
Jurinová, Erika, podpredsedníčka NR SR (2013-12-12):
Ja teda poprosím ministra, pána ministra vnútra Roberta Kaliňáka, či môže, a podpredsedu vlády zároveň, aby sa zúčastnil na rokovaní o interpeláciách. (Zaznievanie gongu.) Prosím teda ešte raz pána ministra vnútra pána podpredsedu vlády Roberta Kaliňáka, aby prišiel na bod interpelácie. Vyhlasujem krátku prestávku trojminútovú. (Prestávka.) (Po prestávke.)
Kollár, Boris, predseda NR SR (2021-11-04):
Pán poslanec, buďte taký dobrý, nenarušujte priebeh schôdze. (Reakcia z pléna.) Nech sa páči.
P. Farkas, poslanec: (2001-12-13):
J. Migaš, predseda NR SR: Prezentujme sa hlasujme. Spravodajca to uviedol. Prezentujme sa a hlasujme. (Hlasovanie.) Prítomných je 120 poslancov, za 18, proti 30, zdržalo sa 57, nehlasovalo 15. Tento návrh pána poslanca Farkasa sme neschválili. Nech sa páči, pán spravodajca.
Grendel, Gábor, podpredseda NR SR (2022-05-20):
Pán poslanec Filip Kuffa.
Bugár, Béla, podpredseda NR SR (2011-04-06):
Nech sa páči. Prezentujme sa a hlasujme. (Hlasovanie.) Prítomných 142, za 64, proti 54, zdržalo sa 24 poslancov. Konštatujem, že ani tento návrh nebol do druhého čítania schválený. Vážené panie poslankyne, páni poslanci, vyhlasujem 16. schôdzu za skončenú. Vyhlasujem päťminútovú technickú prestávku a potom budeme pokračovať ďalšou schôdzou, ktorú na žiadosť 30 poslancov zvolal pán predseda Národnej rady. (Rokovanie 16. schôdze NR SR sa skončilo o 15.55 hodine.) (Po skončení rokovania 16. schôdze NR SR sa začala 17. schôdza NR SR.)
Baláž, Vladimír, poslanec NR SR (2024-04-24):
To je, chcem iba oznámiť, že... (Prerušenie vystúpenia predsedajúcim.)
Gyimesi, György, poslanec NR SR (2021-03-17):
Pán podpredseda, takúto schizofréniu som už v tejto sále nepočul veľmi dávno. Vy tvrdíte, že pán minister Mikulec alebo nejaký iný člen vlády má sa zasadit, zasadiť za to, aby Maďarsko zmenilo svoj zákon o štátnom občianstve, a na druhej strane hovoríte, že maďarský zákon o štátnom občianstve zasahuje do slovenských záležitostí. Tak keď toto nie je schizofrénia, tak potom už neviem, čo je. Že keď to urobí akože Maďarsko, lebo to nerobí, lebo maďarský zákon platí v Maďarsku, nie na Slovensku, tak vtedy je v poriadku, ale keď toto isté robí Slovensko, tak toto už v poriadku nie je. Tak mi to, prosím vás, vysvetlite, ako ste toto mysleli, lebo toto podľa mňa nepochopil nikto, kto v tejto sále sedel. Druhá vec, všetky argumenty, na základe ktorých ste tento blbý zákon prijali, som vám vyvrátil v mojej rozprave, ktorú ste vy ani nepočúvali, takže nemáte argument na to, že akým spôsobom exteritoriálne zasahuje Maďarsko do záujmov Slovenskej republiky, pretože všetky tieto veci, na základe ktorých ste to prijali, sú vyvrátené viacnásobne.
Lipšic, Daniel, poslanec NR SR (2014-12-09):
Ďakujem. Ja len jednu stručnú reakciu. Zákony sú samozrejme, že potrebné, ale dôležité je aj, kto tie zákony vykonáva. V prípade pána bývalého predsedu Pašku je ústavný zákon už dnes jasný. Bez pochyby ho porušil. Môžeme sústavne vylepšovať zákony a môžeme sústavne ich dopĺňať, ale pokiaľ ich nebudú aplikovať ľudia, ktorí ich aplikujú na základe toho, ako tie zákony znejú, na základe jediného možného výkladu, rozumného výkladu, tak ani zlepšenie zákonov nám nepomôže. Obávam sa, že sme o tom diskutovali na výbore, príslušnom, keď sme dávali podnet voči bývalému predsedovi Paškovi. Nie je absolútne žiadnou pochybnosťou, že sa majú priznávať aj príjmy mimo verejnej funkcie. Ten návrh ústavného zákona sa tvoril pôvodne na ministerstve spravodlivosti a potom ho prevzali poslanci, pretože v pôvodnom rokovaní schválili také okliešťujúce pozmeňovacie návrhy, že ja som návrh ústavného zákona vtedy stiahol. Ale v tomto texte ten ústavný zákon je jasný a tvrdiť, že ústavný zákon, že z jeho textu vyplýva priznávanie len príjmov z verejnej funkcie, nehovorím, že to hovoríte vy, je takmer absurdné. Znamenalo by to, lebo z verejnej funkcie sa plat dá vypočítať podľa zákona. Na to nie je potrebné majetkové priznanie žiadne, aký je plat poslanca, predsedu parlamentu a ministra, vyplýva zo zákona. To si každý vypočíta, čiže problém u bývalého predsedu parlamentu Pašku nebol v tom, že nebol ústavný zákon dokonalý. On dokonalý samozrejme nie je, ale on ho úplne jednoznačne porušil. A myslím si, že aj to bol jeden z hlavných dôvodov, pre ktorý nakoniec odišiel.
Laurenčík, Milan, podpredseda NR SR (2020-12-02):
Pani poslankyňa Zita Pleštinská.
P. Kresák, poslanec: (2002-04-10):
Len jedno konštatovanie, pretože pán kolega spomenul vo svojom vystúpení, že tieto obchodné reťazce nerešpektujú niektoré právne poriadky a že tento návrh tieto nedostatky odstraňuje. Chcem iba povedať, že nerešpektovanie jedného zákona sa neodstráni prijatím druhého zákona. To si uvedomme. A musím povedať, že ak sú problémy s nerešpektovaním určitých právnych predpisov, tak asi sa budeme musieť viac zamerať aj na to, čo robia orgány, ktoré sú oprávnené v zmysle platného práva kontrolovať činnosť aj obchodných reťazcov. Možno aj tu treba zvýšiť tlak na ich činnosť. Aj tento návrh zákona prináša určité možnosti sankcií a bude, samozrejme, nevyhnutne potrebné, aby sa aj tieto potom dokázali využívať, pretože keď sa nebudú využívať, tak sa opäť nedostaneme ďalej. Ďakujem pekne.
Farkašovský, Karol, poslanec NR SR (2024-01-16):
Ďakujem pekne kolegom za výdatné poznámky faktické. Pôjdem po poradí, neviem, či stihnem všetko. Ale, pán Pročko, ubezpečujem vás, pán kolega, že mám aj pravú, aj ľavú ruku a viem, na čo ich používať. Neviem, čo je na tom chaos, keď sa opraví drobná administratívna technikália, ktorá vecne prináleží ministerstvu dopravy. To znamená, že len sa vracia z kompetencie nového, novovzniknutého, resp. dnes novovzniknutého ministerstva cestovného ruchu a športu do kompetencie ministerstva dopravy. Pán Dostál, v nadväznosti na vznik nového ministerstva cestovného ruchu a športu predkladám technickú úpravu prakticky okamžite, ako je to možné. Pán Hargaš, ide o uhol pohľadu, ako to chcete vidieť. Môžem vám povedať, že zaujímavé je, že niektorí opoziční kolegovia sa pýtali na túto, na tento pozmeňovací návrh, vysvetlil som im, o čo ide a pochopili to. A vyzerá to tak, že aj to podporia. Pán Viskupič, som veľmi rád, že ste pochopili obsah návrhu a označili ste ho užitočný. Pán Pollák, necítim sa byť vôbec zneužitý. Obsah návrhu je vecný a súhlasím s ním, aj preto som ho predniesol. A napokon, pán Krátky, viete, reči majú byť krátke, vecné, pragmatické. Kvalita je dôležitejšia ako dĺžka, myslím prejavu. Ďakujem pekne.
Pellegrini, Peter, predseda NR SR (2023-12-22):
Pán poslanec Krátky.
Gaži, Peter, poslanec NR SR (2013-05-17):
Ďakujem. Nie je to žiadna zmena, ktorá zasiahne organizačnú zmenu TANAP-u, ide len o úpravu legislatívnych chýb, ktoré v minulosti pri zmene zákona o TANAP-e v roku 2003 vznikali, kde v poznámkach pod čiarou bol dlho uvedený neplatný zákon a ten sa legislatívnou úpravou zmenil tak, že tú správu pozemkov TANAP-u, správa pozemkov TANAP-u prešla pod pozemkový fond. Touto úpravou, jednoduchou úpravu, kde sa do tých výnimiek vsunie aj štátna, aj štátna správa Tatranského národného parku, sa prakticky len prevedie správa k poľnohospodárskej pôde vo výmere cirka 260 hektárov naspäť pod správu TANAP-u. To je všetko.
Nash, Natália, poslankyňa NR SR (2024-02-08):
Ďakujem pekne za slovo, pán predsedajúci. Ďakujem, pán Hlina, za to, ako ste tu ohnivo bránili ženské práva. Zníženie premlčacej doby za trestný čin znásilnenia z dvadsať na desať rokov je nechutný a hanebný návrh. Ťažko sa mi chápe, prečo takúto zmenu, ktorá zasahuje do práv poškodených, idete prepašovať do tohto návrhu ako majetkový trestný čin. Mne z toho nevychádza nič iné ako to, že nenávidíte ženy a buď potrebujete chrániť svojich ľudí, alebo ste iba obyčajní cynickí mizogýni. Ďakujem.
Borguľa, Martin, poslanec NR SR (2021-03-18):
Ale ja reagujem, pán predsedajúci, na, neviem, či vás to uráža, ale proste, žiaľ, je to tak. Ďakujem za slovo.
Kollár Boris, predseda NR SR (2022-06-21):
Prosím, prezentujme sa a hlasujeme. (Hlasovanie.) Prítomných 126 poslancov, za 84, proti 11, zdržalo sa 30, nehlasoval 1. Konštatujem, že Národná rada navrhované uznesenie schválila. Ďalej prosím povereného člena ústavnoprávneho výboru poslanca Michala Luciaka, aby uviedol hlasovanie o bode 68 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon Civilný mimosporový poriadok (tlač 1034). Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov a ktorým sa menia a dopĺňajú niektoré zákony , tlač 1034.)
Šudík, Tomáš, poslanec NR SR (2022-03-30):
Vážená pani kolegynka, chcete odvolávať pána Romana Mikulca aj preto, že vraj podľa vás nakúpil predraženú stravu na hraniciach pre utečencov, ktorá stála 6,85 eur a mali tam raňajky, obed a večeru a závidíte im ešte aj to, že mali švédske stoly. Ale ja som si dal do googlu meno a som si pozrel utečenecké tábory a našiel som, že za vašich čias v roku 2020 nadácia Zastavme korupciu poukázala, že v migračnom tábore v Rohovciach ste podpísali zmluvu, kde stála strava 15 eur a 40 centov na utečenca. Vy kritizujete Mikulca za 6,85 eur a na googli nájdem článok, kde píše, že ste uzatvorila zmluvu, že strava pre jedného utečenca stála 15 eur a 40 centov. No čo má toto znamenať, pani ministerka? Keby ste bola ministerkou vy, tak za koľko by bola strava v tých hraniciach? Za dvadsať eur? Ďakujem.
Pčolinský, Peter, podpredseda NR SR (2023-03-23):
Vyhlasujem konečne rozpravu za skončenú. Pani navrhovateľka, nech sa páči, záverečné slovo.
Kočiš, Eduard, poslanec NR SR (2021-06-15):
Ďakujem pekne za slovo, pán predsedajúci. Pán premiér Heger alebo pán hovorca Heger, ako môže opozičný politik zmariť, mariť či nebodaj ovplyvňovať vyšetrovanie? Poukazovanie na prešľapy... (Reakcia z pléna. Prerušenie vystúpenia predsedajúcim.)
Viskupič, Jozef, poslanec NR SR (2015-02-04):
Ďakujem. K tomu úvodu som rozmýšľal, že či tu príde nejaký pozmeňovák, aby pán poslanec Hraško už nemohol vystúpiť v tomto pléne, ale napriek tomu, pán poslanec, bod č. 15 tlač č. 1279 o európskom zoskupení územnej spolupráce, o štátnej štatistike v znení neskorších predpisov má čo, preboha živého, s pozmeňovacím návrhom, ktorý ste tu predložili? Ja touto cestou chcem vyzvať pána ministra ako predkladateľa tohto zákona, nech sa jednoznačne vyjadrí, že to je absolútne nad rámec prerokovaného bodu a nemá nič, súvis s, nejaká možná umožnená podpora obnoviteľných zdrojov s tým, o čom my tu rokujeme. Navyše sa chcem, pán poslanec Susko, opýtať, zajtra sa chystá protest pred Národnou radou, čo nám teraz prišlo, asi predpokladám aj vám, že sa snažili členovia výrobcov obnoviteľných zdrojov alebo elektriny z obnoviteľných zdrojov riešiť neblahý stav, ktorý nastal na základe zmeny zákona. Jednali s distribučkami, s ÚRSO, s ministerstvom hospodárstva a tým, že sa cítia absolútne bezmocní, tak zajtra organizujú tu pred Národnou radou, čo nám posielajú do mailov, protest. Súvisí aj táto vaša iniciatíva s tým, že ste im podľa ich slov zabránili, alebo tak je ten zákon nastavený, že nedostanú na rok 2015 žiadnu podporu a oni sa vyjadrujú, že to ohrozuje 3 600 ľudí priamo a celý ich podnikateľský zámer. Čiže nerozumiem prečo takýmto spôsobom predkladáte tak podstatný poz... (Prerušenie vystúpenia časomerom.)
Sopko, Miroslav, poslanec NR SR (2017-09-14):
Ďakujem za slovo, pani predsedajúca. Už ani neviem poriadne, kde začať, lebo myslím, že tu bol presne pomenovaný stav Mikolajovej reformy. Ja tej skôr hovorím papierová reforma, pretože toľko papiera, koľko odišlo, tak ďakujem pekne. No k tým terénnym metodikom, myslím, že sa volali multiplikátori. Ja som sa snažil nejakého živého stretnúť. Viem, že prebehlo nejaké kontinuálne vzdelávanie na túto tému, ale nemal som úspech. Takže zrejme sa urobili školenia, dali sa certifikáty a, bohužiaľ, nič ďalej sa nepohlo. Ale v princípe to, čo sa stalo v tom roku 2008, a keď si, ak dobre pamätám na tú debatu z roku 2011, kde sme boli spolu aj s pánom vtedy ministrom Jurzycom, a vtedy sme to tak trošku analyzovali, tak bol hlavný problém ten, že sa vydávali nejaké vzory a že celkovo sa ten systém nastavil tak natvrdo, že ľudia nevedeli ako s týmito programami pracovať. A podľa mňa jednoznačnou cestou je robiť všetko pre to, aby sme ten systém práve naopak uvoľňovali, pretože v súčasnosti tak ako je zošnurovaný, tak ho budeme zošraubovávať ešte viac. Potrebujú sa nám ľudia v škole nadýchnuť, potrebujú fakt sa, podmienky nastaviť tým spôsobom, aby mohli realizovať svoje myšlienky, ktoré majú. A momentálne je to veľký problém, pretože sme ich dotlačili do stavu, že preberajú to, čo už je niekde hotové. A ešte taká malá poznámka. Keď už im dovolíme dýchať, tak by sme im mali dovoliť aj zároveň, áno, mali by sme im dať tú slobodu na to, aby mohli reálne uplatňovať to, čo vedia najlepšie už teraz, mimo tých rámcov, ktoré majú.